Piotr Wrangel

Piotr Nikolaievitx Wrangel (; Novo-Aleksandrovsk, Errusiar Inperioa, egun Zarasai, Lituania, 1878ko abuztuaren 27agreg./abuztuaren 15ajul. - Brusela, 1928ko apirilaren 25a) errusiar jenerala izan zen.

 Bizitza 
Errusiarren eta japoniarren arteko gerran parte hartu ondoren, Lehen Mundu Gerran borrokatu zen.
1917. urteko iraultza piztu zenean, [[Krimeako penintsula|Krimeara]a erretiratu zen eta sobietarren aurka jardun zuen Anton Denikinen gudarostearekin batean. Poloniarren eta sobietarren arteko gerra garaian, berriro antolatu zuen Krimean gudarostea (1920), Dnieper ibaiaren inguruak eraso zituen eta Ekaterinoslav (egungo Dnipro) eta Mariupol konkistatu zituen.

Poloniako gerra amaitu zenean, ordea, sobietarrek gogor ekin zioten Wrangeli eta honek Krimearantz egin zuen atzera. Gudaroste sobietarrak Perekopeko istmoa bereganatu zuenean, 120 gerra-ontzi bildu zituen eta aliatuen laguntzaz Konstantinoplarantz abiatu zen 135.000 pertsonarekin batean, 70.000 soldadu barne. 1921. urtean, Frantziak eta Ingalaterrak uko egin zioten Wrangeli laguntza emateari, baina 1925 arte ez zuen borroka eten. Urte horretan bere gudarosteko estatu nagusia desegin zuen, Jugoslaviatik irten zen eta Belgikara erretiratu zen.

 Erreferentziak 

Kategoria:Errusiar Inperioko Armadako jeneralak
Kategoria:Errusiako monarkikoak
Kategoria:Errusiako noblezia
Kategoria:Lehen Mundu Gerrako militarrak
Kategoria:Errusiako Gerra Zibileko militarrak
Kategoria:Baltikoko alemaniarrak
Kategoria:Errusiako ekialdeko ortodoxoak
Kategoria:Errusiako militarrak
Kategoria:Errusiako Iraultzako biografiak
Kategoria:Errusiako antikomunistak
Kategoria:Lituaniako ekialdeko ortodoxoak
Kategoria:San Jurgiren Gurutzea jaso dutenak